Rijeka, 6. studenog 2020.g.

**NAJAVA DOGAĐANJA I POZIV ZA MEDIJE**

**UREĐENJE POP-UP PARKA NA PARKIRALIŠTU DELTA**

**U subotu i nedjelju, 7. i 8. studenog 2020.g., u Pop-up parku na parkiralištu Delta u Rijeci** (zeleni trokut, preko puta Športskog ribolovnog društva Luben i ulaza na parkiralište) **od 10.00 do 15.00 sati održavat će se radna akcija sadnje mediteranskog i aromatičnog bilja. Riječ je o inicijativi skupine građanki Darie Vozila, Tene Vičević Dunaj i Sare Stojaković, koja je sastavni dio programa Zeleni val Rijeke 2020 – Europske prijestolnice kulture.**

**Na uključivanje su pozvani i svi zainteresirani građani koji žele sudjelovati u stvaranju nove zelene oaze u centru grada, a svima koji se odazovu bit će osigurane radne rukavice, alat, marenda, kava i čaj.**

Osim sadnje bilja, koja će biti održana zahvaljujući donaciji i pomoći **KD-a Čistoća**, Pop-up park će se **očistiti od otpada i korova te pripremiti za daljnje aktivnosti** - postavu urbane opreme tj. drvenih elemenata za sjedenje i ležanje.

**Akcija se organizira uz poštivanje svih važećih mjera za sprječavanje zaraze bolešću COVID-19. Svi se sudionici pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42